Panevėžio apskrities herbas
Panevėžio apskrities herbas - vienas iš Panevėžio apskrities heraldikos atributų. Herbo sidabriniame lauke, kurio raudona papėdė atskirta dantyta (mūro) linija, vaizduojamas juodas šarvuotas raitelis, kurio smailųjį šalmą puošia raudona stilizuota plunksna. Raitelis dešinėje rankoje laiko kalaviją, prie kairiojo peties turi mėlyną skydą su dvigubu auksiniu kryžiumi. Herbo skydą juosia mėlynas bordiūras su 10 dvigubų auksinių kryžių.